НАРОДНО ЧИТАЛИЩЕ“ХАДЖИ НАЙДЕН ЙОВАНОВИЧ-1935Г“

с.Юнаците общ. Пазарджик тел.0887084112 e-mail: iovanovich@abv.bg

О Т Ч Е Т

Народно читалище „Хаджи Найден Йованович-1935г“ с. Юнаците развива дейността си през 2021г. по приети планове- годишен и за съответното мероприятие

І ОСНОВНИ ПРИОРИТЕТИ НА ЧИТАЛИЩНАТА ДЕЙНОСТ:

-Насочени са към обогатяване на културния живот в селото и общината

- проучване , съхраняване и популяризиране на традициите на местния фолклор

-възпитаване и утвърждаване на националното самосъзнание и културната идентичност

- осигуряване на достъп до информация и комуникации на членовете на местната общност

ІІ ЦЕЛИ И ЗАДАЧИ

* Обогатяване на културния живот , социалната и образователната дейност в селото.
* Утвърждаване на народното читалище като общодостъпен център за библиотечно и информационно обслужване на населението.
* Изграждане и развитие на ценностната система у децата и младежите.
* Разширяване на сътрудничеството между читалищата в общината.
* Повишаване ролята на читалището в социалната и културната интеграция на ромското население.

ІІІ ОСНОВНИ ДЕЙНОСТИ:

1. *Библиотечна дейност*

* *Основни цели:*
* Поддържане и обогатяване на библиотечния фонд
* Увеличаване броя на читателите и посещенията в библиотеката
* Организиране на мероприятия по повод на бележити дати и годишнини , по плана на библиотеката
* Сътрудничество с местната власт, бизнеса и ОУ“Христо Ботев“ Група“Юначе“ към ЦДГ“Калина Малина“ гр.Пазарджик
* Предоставяне на компютърни и интернет-услуги на потребителите
* Работа по проекти

ІV МЕРОПРИЯТИЯ ЗА РЕАЛИЗИРАНЕ НА ПОСТАВЕНИТЕ ЦЕЛИ:

1. Библиотечната дейност е една от най-важните функции на читалището.Библиотекаря се съобразява с читателското търсене при закупуване на библиотечни документи.

През 2021 г. в библиотеката постъпиха 160 библиотечни документи.

В библиотеката се подреждат кътове и витрини съобразно празничния календар, като се започне от 14.01- Освобождението на гр. Пазарджик от турско робство и завършва с Коледно-новогодишните празници.

Продължаваме инициативата „Прочети и предай другиму“.,Участваме в инициативата „Деца четат на деца“, „Маратон на четенето“. „Седмица н а детската книга

С учениците от началния курс четохме приказки, запознахме ги с творчеството на Ангел Каралийчев, Братя Грим. Ран Босилек, Дядо Благо, Калина Малина,

Библиотеката ни разполага с 6 компютърни конфигурации, мултимедия, които осигуряват достъп до информация на потребителите на библиотеката.

Учениците имат достъп до необходимата им информация за учебния процес. Ползват безплатно програма“Уча се“ осигурена от фондация „ Възраждане на българските села“ Работим съвместно с ОУ“Христо Ботев“ и се съобразяваме с учебните програми.

От 2021г запознахме децата с историята на с.Юнаците, интересни факти от живота на Хаджи Найден Йованович, Плоската могила..

По повод Деня на народните будители от РИМ ни предоставиха материали „ Народните будители от Пазарджишки регион,включващ и живота и делото на Хаджи Найден Йованович.

С Група “Юначе“ , по повод Баба Марта ,подарихме мартенички,книжки и децата бяха много изненадачи,че Баба Марта и тази година не ги е забравила .Красиво илюстрирани детски книжки подарихме за Седмицата на детската книги и на Деня на детето. С красиво изработени рисунки за оцветяване ангажираме вниманието на децата и изграждане у тях чувство за красивото.

Първа пролет, Деня на детето, изпращане на децата от IV група в първи клас.“ Аз вече съм голям“.

На 22 май по повод Деня на българската просвета и култура проведохме среща с писателката Неда Антонова с участие на местната общност и гости . Представени бяха книгите „ Неговата любима“ и „Първият след Бога“. Срещата беше много задушевна и ще остави следа задълго у присъстващите.

С клуб „Краезнание“ събрахме снимков материал и направихме табло, отразявашо Дервишовден в с.Юнаците през миналия век., записахме песни, които разучаваме с Групата за изворен фолклор“Хаджилийка“.

Уредихме кът с експонати от бита , дарени от местните жители и ще продължаваме да обогатяваме колекцията.

За обогатяване на библиотечния фонд получаваме дарения от книги от местни жители и други свързани със с. Юнаците. През 2021г в библиотеката ни постъпиха 160 библиотечни документи.

Абонирани сме за Вестник „Знаме“, „Всичко за семейството „, Вестник“Фермер“, „Вестник за градината“, „ „ Втора младост““

2. Развитие на любителското художествено творчество-

През 2021г. в читалището ни продължават дейността си Група за изворен фолклор“Хаджилийка“, Танцова формация „Тракийско злато“ , Клуб Краезнание“ Кръжок по художествено слово и Дервишовска група.

Групата за изворен фолклор“Хаджилийка“ взема участие във всички мероприятия на читалището,съобразени с обстановката.

Взехме участие в „ Празник на шарената сол с.Бъта 2021г“и взехме второ място по най- атрактивно подредена маса и интересни експонати.

На фолклорния фестивал „Атолука 2021г“ общ. Брацигово получихме златен медал.

Участие взехме в онлайн фестивалите-„Национален фестивал на кешкека и народните умения“ с.Радилово и на Национален събор за автентичен фолклор с. Труд 2021г“

Ръководители на „Хаджилийка“ са маестро Иванка Консулова , Росица Атанасова-гъдулка и Георги Стойчев –на ударните инструменти, които работят с ентусиазъм за израстването на състава.

Участията на „Хаджилийка“ и „Тракийско злато се посрещат с интерес .И двата състава се изязяват достойно и това показват наградите ,които заслужено получават.

Танцова формация „Тракийско злато“ с художествен ръководител Емил Иванов участва във всички мероприятия на читалището. Тук танцуват 13 млади жени и две деца.

На „Черноморски събор „Евро фолк-2021“ в гр.Китен получихме престижното първо място- златен медал. От организаторите на фестивала художествения ръководител Емил Иванов получи Грамота за съществен принос при съхранение и развитие на българските традиционни народни изкуства.

През 2021г. изявите на самодейните състави са по-малко ,в сравнение с предходните години, но по-важно е да съхраним здравето на самодейците им и това на местната общност.

Всяка година на Сирни заговезни дервишите ,облечени в характерни за празника костюми обикалят всички улици на селото ,за да прогонят със звънците лошите сили.

На площада, огласен от народна музика се събират жители и гости и заедно с дервишите играят на хорото,прескачат огъня. Това е последния празник в края на зимата, след който започва стопанската година. Но тази година нямаше дервишовден..

3.Организационна дейност:

Провеждаме заседания на Настоятелството. Приемаме годишните планове, текущи задачи и планове по повод на предстоящи мероприятия. Настоятелството оказва подкрепа при подготовка и провеждане на по-мащабни мероприятия.

4. Партньори

Партньори в работата ни са: Отдел Култура гр. Пазарджик, фирма „Брокс“, която осигури средства за закупуване на народни носии на танцова формация“Тракийско злато“, З.Д.“Евроинс“ Клуб за спортни танци“Импулс“ , Вестник „Знаме“,Телекабел, Младежки дом гр. Пазарджик и Сийка Вълчева-ръководител на Вокална академия, РИМ гр. Пазарджик.

Илия Славков- доставчик на интернет-услуги в селото ,от откриване на читалищната сграда през 2013г доставя безплатен интернет на читалището.

Настоятелството поддържа връзка с Кметство Юнаците, Местния бизнес. ОУ“Христо Ботев“, ЦДГ“Юначе“ Здравна служба Юнаците, Пенсионерски клуб Юнаците , Църковното настоятелство.

5. Финансиране-.

През 2021 в читалището ни работят секретар- библиотекар и хигиенист.

Получаваме държавна субсидия и средства за допълнително финансиране от Общинския бюджет, когато е необходимо.

В своята дейност Н.Ч.“Х.Найден Йованович-1935г“ се ръководи от нормативните документи –ЗНЧ, Наредбата за опазване на библиотечните фондове и Закона за счетоводството.

Мероприятията са насочени към потребителите и техните потребности. Активността им- посещаемостта и участието им доказват, че членовете на местната общност имат необходимост от нашето читалище.

Радостно е, че достигнахме до повечето членове на местната общност..

Читалището е мястото, където се съхранява и популяризира българската култура и ние всички читалищни работници и потребители –заедно трябва да милеем за нашето си читалище.

22.02.2022г Председател: Стоян Кузев

с.Юнаците Изготвила отчета:Иванка Трайкова-секретар ч-ще